cyanic-selkie/wikianc huggingface dataset:
Leynar
Den 1. januar 2020 hadde Leynar 108 innbyggere, mens nabobygda Stykkið hadde 40. Leynar og Stykkið tilhører Kvívíkar sókn i Norðurstreymoyar prestagjald. Administrativt tilhører bygdene Kvívíkar kommuna.
Bebyggelsen ligger spredt i åsene ovenfor stranden Leynasandur, som er en populær badeplass om sommeren. I dalen innenfor Leynar ligger innsjøen Leynavatn, hvor det er populært å fiske.
Christian Nummedal
Christian Nummedal (født 3. november 1995) er en norsk freestylekjører som representerer Hakadal IL.
Under NM i freeski 2017 vant Nummedal big air og ble nummer to i slopestyle. Han fikk tildelt kongepokalen som beste utøver under freeski-NM.
Han representerte Norge under vinter-OL 2018 i Pyeongchang, hvor han ble nummer 28 i slopestyle.
Under Vinter-OL 2022 i Beijing, ble han utslått i kvalifiseringen i slopestyle.
Darwinmedaljen
Darwinmedaljen er en sølvmedalje som deles ut av Royal Society hvert annet år. Den deles ut for «enestående arbeid i det brede omfang av områder innen biologi der Charles Darwin arbeidet, særlig evolusjon, populasjonsbiologi, organismebiologi, og biologisk mangfold». Medaljen ble innstiftet i 1890 til minne om Charles Darwin og er ledsaget med en gave pålydende 1000 britiske pund. Som med de fleste av Royal Societys medaljer må de nominerte komme fra Samveldet av nasjoner, med krav om at de enten må være en borger av en nasjon innen Samveldet eller har levd i en slik nasjon i minst tre år før nominasjon. Siden sin innstiftelse har medaljen blitt tildelt 64 personer. Medaljen ble første gang tildelt Alfred Russel Wallace for hans uavhengige opphav til teorien om artenes opprinnelse ved naturlig utvalg.
Rognsfjorden
Rognsfjorden er en fjord i Bamble kommune i Telemark. Fjorden ligger vest i Langesundsbukta, ytterst i innseilinga til Grenland. Den er åpen og utsatt ved uvær. Innerst i fjorden er det populære badestrender blant annet Rognstranda med sandstrender og polerte svaberg.
Innerst i Rognsfjorden finnes en større campingplass, ellers er området rundt fjorden stort sett bebygget med fritidsboliger.
Erick Osornio
Erick Osornio (født 5. mars 1983) er en meksikansk taekwondoutøver. Han representerte landet sitt under Sommer-OL 2012 i London, der han ble utslått i første runde i 68 kilo.
Sam Brotherton
Samuel Edward «Sam» Brotherton (født 2. oktober 1996) er en newzealandsk fotballspiller som spiller for den engelske klubben Sunderland AFC.
Landslaget
Han ble tatt ut i s tropp til FIFA Confederations Cup 2017 i Russland.
Handikapparkering
Parkering for forflytningshemmede, også omtalt som parkeringsplasser reservert for bevegelseshemmede, handikapparkering og annet, er en spesiell parkeringsplass for bil som er tilrettelagt for bruk av personer med ulike funksjonshemninger. Handikapp-plassene er noe bredere enn vanlige parkeringsplasser slik at brukere av rullestol eller lignende har plass til å komme seg ut av bilen. Handikapp-plassene er også vanligvis plassert nær bygningen eller området parkeringsplassen hører til. På den måten trenger ikke den funksjonshemmede å bevege seg langt uten bilen for å komme til ønsket destinasjon.
Det er ulovlig for personer som ikke er handikappet å parkere på slike plasser, men likevel skjer det. Grunner til det kan være mangel på ordinære parkeringsplasser eller den gunstige plasseringen. Overtredelse straffes i Norge med parkeringsgebyr, og kan også føre til borttauing på bileiers regning.
For å kunne få lov til å bruke handikapp-plassene må man ha et parkeringsbevis. Det utstedes av kommunen. I Norge gir dette rett til gratis parkering på kommunale parkeringsplasser. Dette har ført til problemer i kommuner der kommunen har overlatt parkeringsansvaret til private bedrifter.
Merking
Handikapp-plasser er ofte merket slik at personer uten behov for en slik parkeringsplass ikke skal bruke den. De er vanligvis merket med skilt og oppmerking på bakken.
Tyler Harding
Tyler Harding (født 18. oktober 1996) er en britisk freestylekjører.
Ketil Einarsen
Ketil Vestrum Einarsen (født 26. januar 1977) er en norsk fløytist. Han er kjent fra blant annet bandene Jaga Jazzist, White Willow, Geir Lysne Listening Ensemble og som studiomusiker med Wobbler.
Tyler Harding
Han representerte Storbritannia under Vinter-OL 2018 i Pyeongchang, hvor han ble nummer 29 i slopestyle.
Ketil Einarsen
Einarsen har deltatt i en rekke forskjellige prosjekter og utgivelser. I 2001 var han med på Haakon Ellingsens plate Minstrel. I 2004 var han med Jan Martin Smørdal Acoustic Accident på utgivelsen Q.S., og i 2005 var han med på Ignore-albumet Happiness Not Yet Won. Han har også vært utøver i L.U.N.-forestillingen Interior of a Rural Home, oppsatt på Dansens Hus i Oslo og i Førde.
Einarsen er utdannet musikkpedagog fra Norges musikkhøgskole. Per 2020 arbeider han som lærer ved Jessheim videregående skole.
Elvegjellesnegler
Elvegjellesnegler (Viviparidae) er en gruppe snegler som lever i ferskvann, i sakterennende elver. Det er bare registrert to arter fra denne familien i Norge.
Utseende
Skallet er høyrevridd. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.
Selve kroppen har ofte flekker i gult eller oransje.
De nyfødte sneglene er omtrent 5-7 millimeter lange ved fødselen. De er fullt utviklet, med et lite skal og er miniatyrer av den voksne.
Levevis
Elvegjellesnegler lever i ferskvann, bekker, elver og innsjøer. De kan også finnes i sumper med dårlig vann. De lever av råtnende planter, alger, plankton og åtsler.
Elvegjellesnegler føder levende unger.
Systematisk inndeling med europeiske arter
[Synonym: Viviparus fasciatus ]
Podischnus oberthuri
Podischnus oberthuri er en bille som hører til gruppen hornbiller i familien skarabider (Scarabaeidae).
Utseende
En stor (ca. 35-45 millimeter), rødbrun til svart hornbille. Denne slekten har en forholdsvis avlang kroppsform. Hannene hos denne arten har et middels langt, krumt horn i pannen, pronotum har et smalt, i spissen kløvet framspring. Forleggen (protibia) har fire tenner, kjevene (mandiblene) to tenner. Hunnen mangler horn, pronotum er jevnt rundet. Hos begge kjønn er pronotum kraftig, men ujevnt punktert. Dekkvingene har en fin sømstripe, ellers meget sparsomt punktert.
Levevis
Larvene lever i jorda av organisk materiale. De voksne billene, som er nattaktive, spiser trolig på store, enfrøbladete planter. Arten kan gjøre skade på sukkerrør.
Utbredelse
Arten er utbredt i Ecuador, Peru og Brasil.
Dalian Zhoushuizi internasjonale lufthavn
Dalian Zhoushuizi internasjonale lufthavn (forenklet kinesisk: 大连周水子国际机场, tradisjonell kinesisk: 大連周水子國際機場, pinyin: Dàlián Zhōushuǐzǐ Guójì Jīchǎng) er en flyplass i bydistriktet Ganjingzi i Dalian i Kina. Den er både militærflyplass og samtidig en av Kinas større lufthavner for sivil luftfart. Med sine over 7 millioner passasjerer i 2007 ble den det nordøstlige Kinas travleste flyplasser.
Gunnstein Akselberg
Gunnstein Akselberg (født 20. juli 1949 på Voss) er en norsk lingvist og professor emeritus i nordisk språkvitenskap ved Universitetet i Bergen.
Akselberg studerte ved Universitetet i Bergen og ble cand. philol. i 1979. I 1995 tok han doktorgraden med en avhandling om sosiolingvistiske forhold i Voss kommune.
Akselberg arbeider innenfor sosiolingvistikk, dialektologi og navneforskning. Han har vært redaktør for tidsskriftene Namn og Nemne og Nordica Bergensia, og har i mange år hatt språkspalten «Snakk med oss» i NRK Hordaland. Han har vært språkkonsulent i programmet Eides språksjov på NRK1 siden første program i serien ble sendt 1. februar 2017.
Han er bror til Arne Akselberg, som jobber som lydtekniker i Abbey Road Studios i London.
Torgny Säve-Söderbergh
Torgny Säve-Söderbergh (født 29. juni 1914 i Lund, død 21. mai 1998) var en svensk forfatter, oversetter og professor i egyptologi.
Säve-Söderbergh disputerte allerede som tjuesjuåring med avhandlingen Ägypten und Nubien (1941) og foretok siden både arkeologiske og historiske undersøkelser, noe som ledet til at egyptologi ble et eget fag i 1947. Han var professor i egyptologi 1950-1980. Ved siden av sine forskningsrapporter var han flink til å popularisere, noe som viste seg i radioforedrag og i bøkene Egyptisk egenart (1945) og Faraoner och människor (1958). Da Aswandammen skulle bygges på 1960-tallet ble Säve-Söderbergh prosjektleder for en samnordisk ekspedisjon (1960–64) i UNESCOs store aksjon for å redde tempel og historiske kulturminner. Hele området ble arkeologisk undersøkt og mange tempel ble reddet. Den store mengden av funn og data fra den samnordiske ekspedisjonen ble publisert i fjorten volumer med Säve-Söderbergh som utgiver. En popularisert skildring hadde han i boken Uppdrag i Nubien: Hur världen räddade ett lands kulturminnen (1996) (Sitert fra Frängsmyr: Svensk idéhistoria (Natur och Kultur 2004)
Louis Hasselriis
Louis Hasselriis (født 12. januar 1844 i Hillerød, død 20. mai 1912 på Frederiksberg) var en dansk billedhugger.
Karriere
Hasselriis studerte ved Kunstakademiet 1859–1865. Han var elev av Herman Wilhelm Bissen og startet karrieren i 1863 med å stille ut «Statue af en legende Dreng». I 1868 vant han den lille gullmedaljen ved Kunstakademiet.
Ellers utførte han Bellmans statue i 1874; Statens Museum for Kunst), H.C. Andersens statue i Odense, stilt ut i 1880, bronsestatuette av Søren Kierkegaard og «Faun med en Amfora» (Ørstedsparken i København).
I årene 1892–1895 utførte han det store «Danmarksmonumentet» for innsamlede midler. Monumentet er oppstilt i Østre Anlæg i København. Det ansås kunstnerisk så uheldig at det i stigende grad fikk den offentlige mening imot seg. Et prosjekt til et Columbusmonument i Amerika fikk han ikke bestilling på.
I 1897 ble Hasselriis ridder av Dannebrog. Han er begravet på Vestre kirkegård.
Meitnerium
Historie
Meitnerium ble første gang framstilt 29. august 1982 av en tysk forskergruppe under ledelse av Peter Armbruster og Gottfried Münzenberg ved GSI – Gesellschaft für Schwerionenforschung (Instituttet for forskning på tunge ioner) i Darmstadt, Tyskland. Forskerne bombarderte 209Bi med akselererte kjerner av 58Fe:
Framstillingen av dette grunnstoffet viste at fusjonsteknikker kunne brukes i framstillingen av nye, tunge atomkjerner.
Meitnerium er oppkalt etter den østerrikske fysikeren og matematikeren Lise Meitner (1878 – 1968), og var en del av en kontrovers som omhandlet navnsettingen av grunnstoffene 101-109. The International Union of Pure and Applied Chemistry (IUPAC) brukte navnet unnilennium (etter de latinske ordene for 1, 0 og 9) og kjemisk symbol Une, som en midlertidig løsning fram til 1997, da navnekontroversen ble løst. Grunnstoffet fikk da navnet det har i dag.
Meitnerium har også vært kalt eka-iridium.
Egenskaper
Meitnerium er et radioaktivt transisjonsmetall. Siden mindre enn 10 atomer har vært fremstilt, vites svært lite om de kjemiske og fysiske egenskapene. Det antas å være et sølvgrått fast stoff ved romtemperatur.
Isotoper
Hittil er 7 isotoper kjent eller beregnet, og alle er svært ustabile (og dermed radioaktive). De mest stabile er beregnet til å være: 279Mt med halveringstid 6 minutter, 265Mt med halveringstid 2 minutter, 273Mt med halveringstid 20 sekunder, 272Mt med halveringstid 10 sekunder, og 271Mt med halveringstid 5 sekunder. De resterende isotopene har halveringstider kortere enn 1 sekund.
CAS-nummer: 54038-01-6
Forekomst
Meitnerium forekommer ikke naturlig, men fremstilles kunstig i laboratorier.
Anvendelse
Meitnerium har ingen anvendelse, bortsett fra i forskningssammenheng.
«Den Grundlovgivende Rigsforsamling» (maleri)
«Den Grundlovgivende Rigsforsamling» er et maleri malt av den danske kunstneren Constantin Hansen og tilhører Frederiksborgmuseet. Maleriet fremstiller medlemmene av Den Grundlovgivende Rigsforsamling under åpningsmøtet 23. oktober 1848. Det ble utført på bestilling av Alfred Hage til hans hjem og ble malt i tidsrommet 1860–1864. Etter at det var hengt opp i Hages bolig, fikk offentligheten adgang til å bese verket mot betaling og i alt 2,898 personer betalte for å se bildet fra 31. mai til 14. juni 1865.
De innsamlede midlene gikk til Comitéen for de troe og trængende Slesvigere (se Treårskrigen). På bakgrunn av et vellykket fotografi av maleriet skrev Philip Weilbach en artikkel om maleriet i Fædrelandet 11. november 1865.
Tilblivelse og komposisjon
Maleriet var så stort at det måtte spesialveves lerret i Dresden, bildets størrelse er 338 x 500 cm. Til denne oppgaven laget Constantin Hansen mange skisser og studier før han gikk i gang med det store lerretet. Ettersom bildet forestiller forsamlingen i 1848 og Hansen malte det i perioden 1861 til 1865, måtte det benyttes fotografier og andre avbildninger, også byster som kilder. Han tegnet og malte skisser av de portretterte personene og på Christiansborg slott henger et stort antall av disse portrettene. Den første malte skissen er sett fra tilhørerplassene over mot tronen, kongens plass. Denne ideen fraviker Hansen og stiller seg i stedet på kongens plass. På denne måten får han utsyn mot tilhørerlosjen og salen, samtidig som han får lyset inn på samme måte som der bildet skal henge, i Hages bolig. Denne studien som er av den tomme riksforsamlingssalen, er en utprøving av perspektivet med et kryss i forsvinningspunktet, der hvor Grundtvigs hode blir plassert senere. Utkastet med den tomme riksforsamlingssalen bringer tankene hen mot Hansens tidligere studier ved arkitektstudiet, hvor han fikk undervisning i perspektivtegning av G.F. Hetsch. Fjerde skisse er nesten en kopi av det endelige bildet, men bare 81 x 125 cm. Dette bildet solgte Constantin Hansen for å redde sin egen økonomi. Han hadde lovet å utføre Hages bestilling til fast pris til bestemt tid.
Personenes plassering
Personene er plassert slik Hansen anser dem betydningsfulle og de viktigste står forrest. Personenes plassering viser deres forhold til Orla Lehmann, som står forrest på høyre side. I forgrunnen ses fra venstre Peter Georg Bang, Johan Nicolai Madvig, H.N. Clausen, Lauritz Nicolai Hvidt, Joakim Frederik Schouw, Peter Daniel Bruun, Andreas Frederik Krieger (gående), Carl Christopher Georg Andræ og C.C. Hall (ved stoleryggen); ved ministerbordet: Christian Albrecht Bluhme, Carl Emil Bardenfleth, Adam Wilhelm Moltke, Ditlev Gothard Monrad, Anton Frederik Tscherning, Frederik Marcus Knuth, Christian Christopher Zahrtmann, Orla Lehmann, Carl Ploug, Georg Aagaard og Edvard Philip Hother Hage.
Midt på sees blant annet i lyset av andre vindu fra venstre A.S. Ørsted og Jacob Peter Mynster.
Grundtvig
N.F.S. Grundtvig er kommet med på bildet selv om han ikke var med på åpningsmøtet i riksforsamlingen den 23. oktober 1848. Han ble først valgt inn ved et suppleringsvalg i november samme år. Grundtvig er malt med en glorie i forsvinningspunktet. Ved å plassere han på denne måten tilkjennegir Constantin Hansen at demokratiet bør bygge på Grundtvigs lære og livssyn. Hansen var sannsynligvis inspirert av Tintorettos bilde Bryllupet i Kana, som Kunstmuseet i København hadde (har) en kopi av. På Tintorettos bilde er Jesus plassert i forsvinningspunktet, akkurat slik Grundtvig er det på Constantin Hansens bilde. Andre har før Hansen brukt samme metode for å fremheve bestemte personer. Det antas at Hansen har sett Paolo Veroneses Bryllupet i Kana i Paris i 1858, her er Jesus i forsvinningspunktet. Leonardo da Vinci satte også Jesus i forsvinningspunktet i Nattverden og Gerard ter Borch har plassert en hollandsk prest i forsvinningspunktet i maleriet Feiringen av freden i Münster 1648.
Huancavelica (region)
Huancavelica er en region i det sentrale Peru. Den grenser til regionen Lima og Ica i vest, til Junín i nord og til Ayacucho i øst. Hovedstaden er Huancavelica, og regionen ble opprettet 26. april 1822 av general Don Jose de San Martin.
Politisk inndeling
Regionen er delt inn i følgende 7 provinser, som igjen er delt inn i til sammen 94 distrikter.
Campos Novos Paulista
Campos Novos Paulista er en kommune i delstaten São Paulo i sørøstregionen av Brasil.
Gyllen fallskjerm
De som tilbyr gylne fallskjermer argumenterer med at de tjener flere formål:
Motstandere av gylne fallskjermer besvarer dette med:
Den første kjente bruken av uttrykket «gyllen fallskjerm» daterer seg til 1961, da kreditorer forsøkte å frata Howard Hughes kontrollen i Trans World Airlines (TWA). Kreditorene tilbød Charles C. Tillinghast Jr. en arbeidskontrakt – kalt en gyllen fallskjerm med referanse til beskyttelsen en fallskjerm representerer – med vern mot en temmelig sikker avskjed dersom den anerkjente piloten Howard Hughes skulle klare å opprettholde kontrollen i TWA.
Bruken av gylne fallskjermer økte kraftig på 1980-tallet, som en reaksjon på den store økningen i overtakelser og fusjoner. I Norge kom uttrykket i vanlig bruk rundt 1990.
Ifølge en studie fra 2006 utført av Hay Group, har franske ledere de største gylne fallskjermene i Europa, mens de franske lederlønningene ligger på det europeiske gjennomsnittet.
Gylne fallskjermer i Norge
Fra 1990 til 2006 ble nærmere 40 avtaler om gylne fallskjermer utløst i Norge. De tre mest lukrative sluttpakkene har gått til :
Akrylsyre
Akrylsyre eller 2-propensyre er en organisk forbindelse (kjemisk formel C3H4O2) og det er den enkleste umettede karboksylsyren med både en dobbelbinding og en karboksylgruppe lenket til sin C3. I ren form er akrylsyre en klar, fargeløs væske med en karakteristisk plastlukt. Den er blandbar med vann, alkoholer, eter og kloroform. Akrylsyre fremstilles fra propylen, et gassprodukt fra oljeraffinerier.
Akrylsyre inngår i typiske karboksylsyre reaksjoner og i reaksjon med en alkohol, vil det danne det korresponderende ester. Estere og salter av akrylsyre er kollectivt kjent som akrylater (eller propenoater). De mest vanlige alkylesterene av akrylsyre er metyl-, butyl-, etyl- og 2-etylheksyl-akrylat.
Akrylsyre og dets estere reagerer lett med hverandre eller andre monomerer (e.g amider, akrylonitril, vinyl, styren og butadien) ved reaksjon ved deres dobbelbinding, og danner homopolymerer eller sampolymerer som er brukt i fremstilling av ulike plaster, belegg, lim, gummier i tillegg til gulv-poleringsmiddel og maling.
Historie
Ordet "akryl" ble først brukt i 1843, for et kjemisk derivat av akrolein, en luktende olje avledet fra glyserol.
Produksjon
Akrylsyre produseres ved oksidasjon av propen, som er et biprodukt av produksjonen av eten og bensin:
Historisk metode
Fordi akrylsyre og dens estere lenge har vært verdsatt kommersielt, har mange andre metoder blitt utviklet. De fleste har blitt forlatt av økonomiske eller miljømessige årsaker. En tidlig metode var hydrokarboksylering av acetylen ("Reppe-kjemi"): Denne metoden krever nikkelkarbonyl, høyt trykk av karbonmonoksid og acetylen, som er relativt dyrt sammenlignet med propylen.
Akrylsyre ble en gang produsert ved hydrolyse av akrylnitril, et materiale avledet fra propen ved ammoksidering, men denne veien ble forlatt fordi den produserer ammoniumbiprodukter, som ikke har stor verdi. Andre forlatte forløpere til akrylsyre inkluderer etonon og etylencyanohydrin.
Sikkerhet
Akrylsyre er sterkt irriterende og etsende for huden og luftveiene. Øyekontakt kan føre til alvorlig og irreversibel skade. Lav eksponering vil gi minimale eller ingen helseeffekter, mens høy eksponering kan føre til lungeødem. LD50 er 340 mg / kg (rotte, oral).
Akrylsyre er en bestanddel av tobakkrøyk.
Balletstjernen (film, 1920)
Balletstjernen (originaltittel: The Garter Girl) er en amerikansk drama-stumfilm fra 1920, regissert av Edward H. Griffith og med Corinne Griffith i hovedrollen. Filmen er basert på en novelle fra 1908 av O. Henry.
Handling
Rosalie Ray er en Vaudeville-danserinne som er gått lei av fremskrittene til sine beundrere. Hun forlater derfor scenen og trekker seg tilbake til en mindre by - hvor hun håper å leve mer anonymt. Hun møter den unge presten Arthur Lyle, som ønsker å gifte seg med henne. Kort tid senere får Rosalie vite om en mystisk kvinne fra Lyles fortid, og hun bestemmer seg for å undersøke saken videre.
Men Rosalie blir frastøtt over det hun oppdager. Så når hennes tidligere manager, Brad Mortimer, ser ut til å tilby henne hånden i ekteskap og en ny profesjonell rolle aksepterer hun begge deler og går tilbake til scenen.
Schjøll holdeplass
Schjøll holdeplass åpnet som en av fem holdeplasser på Skreiabanen den 20. juni 1929. Her var det behovsstopp til persontrafikken på banen ble nedlagt den 15. september 1963. Skreiabanen som sådan ble formelt nedlagt 1. februar 1988.
Schjøll holdeplass lå 12,00 km fra Reinsvoll, mellom Kolbu og Lena. Skinnene forbi den nedlagte holdeplassen ble revet opp like etter nedleggelsen i 1988.
Klovsteinen på Eiganes naturminne
Klovsteinen på Eiganes er en flyttblokk og grensestein mellom gårdene Tjensvoll, Stokka og Eiganes i Stavanger. Den ble vernet 10. juli 1959. Steinen markerte også grensen mellom Hetland og Stavanger kommune. Den ligger i enden av Bertha Bergs gate.
Steinen er nevnt i grenseoppgangpapirer fra 1835 og 1755. Steinen blir da omtalt som Kløffsteenen.
Airest
AS Airest er et flyselskap med base i Tallinn i Estland. Selskapet driver chartertrafikk og godstrafikk.
Flyselskapet ble startet i november 2001, og begynte gods-flygninger mellom Tallinn og Helsingfors i januar 2002. Selskapet bruker tsjekkisk-bygde LET-410-UVPE-fly med plass til 17 passasjerer.
Marcello Miani
Marcello Miani (født 5. mars 1984) er en italiensk roer som spesialiserer seg i firer, lettvekt. Under Sommer-OL 2012 i London representerte han landet sitt, der han ble nummer 12.
Roskilde Universitet
Roskilde Universitet er et offentlig universitet i Roskilde i Danmark. Det ble opprettet som Roskilde Universitetscenter i 1972, og skiftet navn i 2008. Roskilde Universitet har 9 608 studenter per 2007, hvilket gjør det til Danmarks sjette største universitet. Det tilbyr naturvitenskapelige, humanistiske og samfunnsvitenskapelige utdannelser fra bachelornivå til ph.d.-nivå.
Ved siden av hovedinngangen til universitetet ligger Roskilde Universitetsbibliotek.
Lákšjohka
Lákšjohka (nordsamisk) er ei elv i Tana kommune i Finnmark. Den er ei sideelv til Tana. Den dannes ved samløpet mellom Gurtejohka og Deavkkehanjohka og munner ut i Tana ved Laksjok, 8 kilometer nordøst for Sirma. Elva er 14,0 kilometer lang, eller 48,8 kilometer regnet fra fjerneste kilde på Laksefjordvidda.
Fiske
Som fiskeelv har Lákšjohka vært blant de best besøkte av Tanas sideelver på norsk side. Elva har en typisk smålaksbestand, og med et lite innslag av større laks. Ei fisketrapp i fossen Lákšjohgorži, 7 kilometer over munningen i Tana, gjør at laksen får tilgang til lange elvestrekninger, både i selve Lákšjohka og de tre sideelvene Gurtejohka, Deavkkehanjohka og Gárppejohka. Siden 2009 har oppgangen av laks vært videoregistrert, og det er derfor god kunnskap om størrelsen på gytebestanden. Oppgangen har variert mellom 400 og 1 100 laks i året, mens fangsten fra 2006 til 2017 har variert mellom 75 og 458 laks.
Foruten laks finnes det også fine bestander av røye og ørret i Lakšjohka. Før laksetrappa ble bygget skal det ha vært en enda sterkere ørretbestand i øvre del av elva, men det er fortsatt mulig å få brunørret på både 1 og 2 kg. Det er også registrert noen få sjøørreter forbi videokameraet. Det er også noe harr å få i nedre del av elva.
Elements, Pt. 1
Elements, Pt. 1 er det niende studioalbumet til det finske power metal-bandet Stratovarius.
Hafsidene
Ḥafṣidene (arabisk: الحفصيون; al-Ḥafṣiyūn) var et berbersk dynasti som hersket over Ifriqiya-regionen fra 1229 til 1574, da Det osmanske riket erobret området. I rikets storhetstid strekte dets territorier seg fra dagens Algerie i vest til Libya i øst med tyngdepunkt i Tunisia.
Historie
I det fjortende århundre opplevde riket en midlertidig tilbakegang. Selv om ḥafṣidene en stund klarte å legge under seg zayyanidene, ble de to ganger erobret av de marokkanske merinidene. Siden zayyanidene ikke klarte å beseire beduinene, klarte ḥafṣidene å gjenerobre sitt rike. I den samme perioden førte smittsomme sykdommer (svartedauden) til at befolkningen sank, noe som også var med på å svekke riket.
Under ḥafṣidene vokste handelsvirksomheten med det kristne Europa, selv om også piratvirksomhet mot kristne skip også økte, særlig under styret til 'Abd al-Aziz I. Overskuddet ble brukt til store byggeprosjekter og til å støtte kunst og kultur. Piratvirksomheten førte riktignok også til gjengjeldelsesoperajoner fra Kongedømmet Aragón og Republikken Venezia, som flere ganger angrep tunisiske kystbyer. Under 'Uthman nådde ḥafṣidene høyden av sin makt, da karavanehandelen gjennom Sahara og med Egypt ble utviklet, og også sjøhandelen med Venezia og Aragón økte. Beduinene og rikets byer ble etter hvert hovedsakelig uavhengige, og ḥafṣidene hadde da bare kontroll over Tunis og Qusanṭīnah.
I det sekstende århundre ble ḥafṣidene stadig involvert i maktkampen mellom Spania og Det osmanske rikets korsarer. I 1534 erobret osmanene Tunis og holdt byen i ett år. På grunn av trusselen fra osmanene ble ḥafṣidene en vasallstat under Spania etter 1535. I 1569 erobret osmanene på ny Tunis, og holdt denne gangen byen i fire år. I 1573 gjenerobret Don Juan de Austria byen. Det endte med at den siste kalifen, Muhammad VI, ble ført til Konstantinopel og henrettet for sitt samarbeid med Spania, og på grunn av den osmanske sultanens ønske om å selv ta tittelen kalif siden han nå hadde erobret byene Makkah og al-Madīnah. Ḥafṣide-slekten overlevde osmanenes massakre ved at en sidegren av familien ble ført til Tenerife av spanjolene.
Togutsjin
Togutsjin (russisk: Тогучин) er en by i Novosibirsk oblast i Russland. Den ligger ved elva Inja (ei sideelv til Ob), 125 km vest for Novosibirsk. Innbyggertall: 22 179 (folketelling 2002), 23 189 (folketelling 1989).
Byen ble grunnlagt som en landsby på 1600-tallet. Bystatus ble innvilget i 1945. Byens industrivirksomheter ligger hovedsakelig innen treforedling og næringsmidler.
Richard Warner
Richard Warner er en amerikansk trommeslager.
Nøkleby (Fredrikstad)
Nøkleby (av norrønt mykli og býr, betyr stor gård) er en del av tettstedet Lisleby i Fredrikstad.
Richard Warner
Han var med å startet det Florida-baserte power/symfonisk metal-bandet Kamelot i 1991 sammen med Thomas Youngblood.
Han skrev mesteparten av tekstene til de to albumene han deltok på, før han forlot bandet i 1997.
Nøkleby (Fredrikstad)
Her ligger Nøkleby skole som ble bygd i 1955. Den er en barneskole med ca. 530 elever og 62 ansatte og er dermed en av de største barneskolene i kommunene. Den ligger sentralt på Lisleby. Det er SFO fra 1. - 4. klasse på skolen.
The House of Bondage
The House of Bondage er en amerikansk stumfilm fra 1914, regissert av Pierce Kingsley.
Handling
En ung kvinne som ønsker å gjøre opprør mot sin strenge skole.
Men hun blir narret av en romantisk frier til å begynne med prostitusjon.
Gulbrand Alhaug
Gulbrand Alhaug (født 2. juli 1942) er en norsk navneforsker og professor i språkvitenskap ved Universitetet i Tromsø.
Andrea Caianiello
Andrea Caianiello (født 24. september 1987 i Napoli) er en italiensk roer som spesialiserer seg i firer, lettvekt. I Sommer-OL 2012 i London representerte han landet sitt, der han ble nummer 12.
Pemphredoninae
Penohredoninae er en underfamilie av solitære vepser. Den blir plassert i gruppen Apoidea, som omfatter bier og gravevepser.
Utseende
Små til middelsstore, kraftige, svarte vepser. Den fremste delen av bakkroppen er ofte rødlig. Bakkroppen er ofte tydelig stilket. Artene i denne gruppen er blant de minste av gravevepsene.
Levevis
Disse vepsene utvikler seg på dyr som moren har fanget, lammet med et stikk fra giftbrodden og slept ned i et hull hun har gravd ut i marken. Hun legger et egg på byttet før hun forsegler åpningen og flyr vekk. Noen arter kan fore larven med flere byttedyr. Byttedyr kan være for eksempel edderkopper, knelere, bladlus, sikader, teger, fluer, sommerfugler, bier, gresshopper og sirisser. De voksne vepsene besøker gjerne blomster. Artene i slekten Microstigmus utmerker seg ved å ha et sosialt levevis, slik nærmer de seg sine slektninger biene.
Utbredelse
Gruppen forekommer i alle verdensdeler bortsett fra Antarktis.
Systematisk inndeling
Denne oversikten har med de europeiske slekter.
Jozantepper
De er vevd med dobbelt innslag, på bomullsunderlag.
Campos do Jordão
Campos do Jordão er en kommune i delstaten São Paulo i sørøstregionen av Brasil.
Diego García (taekwondo)
Diego García (født 2. februar 1990) er en meksikansk taekwondoutøver. Han representerte landet sitt i Sommer-OL 2012 i London, der han ble utslått i første runde i 58 kilo.
Martin Stamper
Martin Stamper (født 21. august 1986) er en britisk taekwondoutøver. Han representerte landet sitt under Sommer-OL 2012 i London, der han ble utslått i bronsefinalen i 68 kilo.
Magnus Gustavus Arbien
Magnus Gustav Arbien (født 25. september 1716 i Christiania, død 27. januar 1760 i København, var en norsk-dansk medaljegravør.
Han var sønn av kjøpmann og vanninspektør Peder Erichson Arbien (1674–1733) og Johanne Holm (1685–1721), og dermed bror til portrettmaleren Hans Arbien.
Arbien gikk først i lære hos en gravør i København og deretter for Johan Hedlinger i Stockholm. I 1743 var han vendt tilbake til København hvor han i en periode underviste kong Frederik Vs søster Louise i vokspoussering. Året etter ble han utnevnt til hoffmedaljør og utførte samme år kongens og dronningens portretter samt skar to medaljestempkler med kronprinsens og kronprinsessens bilder. Med kongelig støtte reiste han i 1751 til Stockholm og Paris. I 1757 ble han Kunstakademiets første medlem.
Arbien er representert ved flere museer og saminger i Skandinavia.
Char B1
Char B1 var en fransk stridsvogn fra like før andre verdenskrig. Den hadde et mannskap på fire og var godt pansret. Under slaget om Frankrike gjorde det en god figur mot tyske stridsvogner med sine gode pansring og kraftige skyts, men fikk lide på grunn av lav hastighet og høyt drivstofforbruk. Erobrede Char B1 bis ble satt i tjeneste med tyske styrker, ofte som selvdrevet artilleri eller flammekastere.
A-VM i ishockey 1974 for menn
Ishockey-VM 1974 var det 41. verdensmesterskapet og det 52. europamesterskapet i ishockey. Turneringen ble arrangert i Finland fra 5. april til 20. april og kampene ble spilt i hovedstaden Helsingfors. Seks lag deltok i A-VM, det ble spilt en dobbelserie der alle lagene møttes to ganger. Sovjetunionen ble verdensmestere for trettende gang og de vant også sitt 16. europamesterskap. For første gang i ishockey-VMs historie ble to spillere tatt i doping. Det var svenske Ulf Nilsson og finske Stig Wetzell som testet positivt for det forbudte stoffet efedrin. Begge spillere ble avstengt for resten av turneringen. Nilsson testet positivt etter Sveriges kamp mot Polen, Sverige vant kampen med 4-1, men ble fradømt seieren og Polen ble tildelt seieren med 5-0. Finske Wetzell testet positivt etter Finlands kamp mot Tsjekkoslovakia som Finland vant med 5-2, men de ble fradømt seieren og Tsjekkoslovakia ble tildelt seieren med 5-0.
Sylvestermedaljen
Sylvestermedaljen er en bronsemedalje innstiftet i 1901 av Royal Society. Den deles ut hvert tredje år for landevinninger innen matematikken.
Medaljen er oppkalt etter James Joseph Sylvester (1814–1897) som var professor ved Oxford på 1880-tallet.
Noppawan Lertcheewakarn
Noppawan Lertcheewakarn (Thai: นพวรรณ เลิศชีวกานต์, RTGS: Noppawan Loetchiwakan, født 18. november 1991 i Chiang Mai) er en thailandsk juniorspiller innen tennis. Hun ble verdensmester i ITF-forbundet i 2008. Hun nådde finalen i Wimbledon-turneringen for juniorer i 2009.
Hun fikk eget diplomatpass fra den thailandske utenriksministeren fordi hun er blitt utnevnt til en av Thailands «ambassadører innen sport». Tildelingen skjedde 29. juli 2009.
Jul i Svingen
Jul i Svingen er en norsk adventskalender produsert av NRK. Den ble vist første gang i desember 2006 og bygger på de samme karakterene som TV-serien Linus i Svingen. Manus til serien ble skrevet av forfatteren Kjetil Indregard. Jul i Svingen er en av NRKs mest omfattende egenproduserte dramaserier.
Serien går over 24 episoder, der barn og voksne i Svingen blir fulgt på nye eventyr og mange opplevelser. Hver episode er frittstående. Serien ble gitt ut på DVD i november 2007.
Burgula Ramakrishna Rao
Burgula Ramakrishna Rao (født 13. mars 1899 i Padakallu i Kalwakurthi i distriktet Mahabubnagar, død 14. september 1967) var en indisk politiker for Hyderabad State Congress og Kongresspartiet. Han var den første og siste valgte førsteminister i delstaten Hyderabad, guvernør i Kerala og Uttar Pradesh, samt medlem av Rajya Sabha.
Jul i Svingen
Om serien
Musikken til serien vant Spellemannprisen 2006 i klassen «beste barneplate».
Burgula Ramakrishna Rao
Bakgrunn
Han fikk utdannelse Fergusson College i Pune og studerte juss ved University of Bombay, der han gikk ut i 1923. Han arbeidet deretter som advokat i Hyderabad, som da var en fyrstestat.
Jul i Svingen
Om serien
Serien ble sendt i reprise desember 2009, 2013, 2017, 2019, 2020, 2021 og 2022.
Burgula Ramakrishna Rao
Politisk engasjement i staten Hyderabad
Rao ble på 1920-tallet med i Andrha Jana Sangh, en kulturell og sosial organisasjon for staten Hyderabads telugutalende befolkning. På 1930-tallet ble hans engasjement mer politisk. Han gikk i 1933 med i Nizam's Subjects' League, også kalt Mulki League, en organisasjon som forente hydarabadiske hinduer og muslimer i opposisjon mot innflyttere fra andre deler av India. I 1938 ble Rao en av grunnleggerne av Hyderabad State Congress (HSC), der hovedsakelig hinduer var med. HSC ble forbudt av myndighetene. Rao ble flere ganger fengslet for sin opposisjon mot nizamens styre.
Delstatspolitiker
Etter at India innlemmet staten Hyderabad med militærmakt i 1948, ble Rao i 1950 utpekt til finans- og utdanningsminister i den første sivile regjeringen under ledelse av M. K. Vellodi.
Etter det første delstatsvalget i 1951 ble han i 1952 førsteminister i delstatsregjeringen. Blant de fremste sakene hans var jordreform og dannelsen av delstaten Andhra Pradesh, som i 1956 forente Telangana med andre telugutalende områder i én territoriell enhet.
Guvernør og rikspolitiker
Rao var fra 1956 til 1960 guvernør i Kerala og fra 1960 til 1962 guvernør i Uttar Pradesh. Rao ble så valgt til overhuset i Indias parlament, Rajya Sabha, der han satt fra 1962 til 1966.
Eirik Horneland
Eirik Horneland (født 14. mars 1975) er en norsk fotballtrener og tidligere fotballspiller som er hovedtrener for Sportsklubben Brann.
Han ble ansatt som hovedtrener for Rosenborg i januar 2019, men trakk seg fra jobben 26. juni 2020 grunnet svake resultater og negativ sportslig utvikling.
I oktober 2020 ble han ansatt som assistenttrener i Brann.
I august 2021 ble han midlertidig hovedtrener ut sesongen i Brann, etter at Kåre Ingebrigtsen ble sagt opp. 19. november 2021 ble han ansatt som hovedtrener for Brann.
I 2022 ledet han Brann til et suverent opprykk fra Obosligaen mens han i mai 2023 ledet Brann til cupgull etter 2-0 seier på Ullevaal mot Lillestrøm.
The Hopes of Blind Alley
The Hopes of Blind Alley er en amerikansk stumfilm fra 1914, regissert av Allan Dwan.
Handling
Gamle Jean Basse forsøker å livnærer seg selv, og barnebarnet Pauline. Samtidig er Pauline forelsket i en mislykket artist, som bor i etasjen over dem. Hver karakter som bor i området vises, med hans eller hennes problemer og gleder. Gamle Jean mottar et brev fra en advokat, som forteller ham at han har blitt arving til boet etter en fjern slektning. Dette skaper bråk i boligbygget, fordi alle tror at de kommer til å miste Jean. Men i sitt hjerte bestemmer den gamle mannen seg for at han ønsker å dele rikdommene sine med alle vennene sine.
Men advokaten kontakter ham igjen dagen etter, og forteller at arven bare består av en liten hytte. Men alt sammen har blitt overtatt kreditorer. Det eneste han får med seg hjem er et maleri, dekket av støv. Imidlertid viser det seg snart at den gamle mannens arv er verdt mer enn Jean først var klar over. Kunstneren, Paulines elsker, beviser at det gamle maleriet er utrolig verdifullt.
Jean tar derfor med seg maleriet til en vellykket kunstner, som forsøker å kjøpe det fra henne for bare to dollar. Jean nekter imidlertid å selge maleriet for denne prisen. Den kjente artisten planlegger deretter å stjele mesterverket. Men alle planene hans blir forhindret.
Claude Piron
Claude Piron (født 26. februar 1931 i Namur, Belgia, død 22. januar 2008) var en sveitsisk psykolog, lingvist, oversetter og forfatter.
Fra 1956 til 1961 var han oversetter for FN. Han oversatte til fransk fra kinesisk, engelsk, russisk og spansk. Han var medlem av Akademio de Esperanto, æresmedlem av Universala Esperanto-Asocio (UEA) og medlem av Esperantlingva Verkista Asocio.
Etter sitt arbeide for FN, jobbet han for Verdens helseorganisasjon. Han underviste også i esperanto ved det statlige universitet i San Francisco. Han var psykoterapist, og underviste ved det psykologiske fakultet ved Genèves universitet fra 1973 til 1994. Hans franskspråklige roman Le Défi des langues – Du Gâchis au bon sens (1994), er en slags psykoanalyse av internasjonal kommunikasjon.
Han skrev mange verk på esperanto. Hans forfatterskap inkluderer lærebøker, romaner, noveller, poesi, faktabøker og artikler. Hans mest kjente verk er Gerda Malaperis og La Bona Lingvo. Hans skrev også romaner under pseudonymet Johán Valano.
Gerda Malaperis er en lærebok i krimromanformat, som i første kapittel bruker basisk grammatikk og vokabular, og så blir hvert kapittel gradvis mer avansert. Når du er ferdig med boken, kan du Esperanto. I La Bona Lingvo, skriver han om grunnleggende lingvistiske og sosiale aspekter ved esperanto. Han argumenterer for at man på esperanto kan uttrykke seg mer fritt enn på andre språk.
Piron oversatte sanger fra flere språk, og noen ganger framførte han dem selv. I 1982 kom lydkassetten Frandu Piron ut.
Richard Hansen
Hans Richard Hansen (født 27. mai 1865 i Larvik i Vestfold, død 1. oktober 1931 i Oslo) var en norsk fagforeningsmann og blant pionerene i norsk arbeiderbevegelse.
I Larvik begynte han tidlig å arbeide ved sagbruk og høvlerier, men dro som mange andre av byens unge til sjøs. Han reiste ut i 1889, og ble på sjøen i sju år, hvorav to år på Ishavet. I 1897 hadde han slått seg ned i Kristiania, der han deltok i stiftelsen av Kristiania Høvleriarbeiderforening, deretter Norsk Sag- og Høvleriarbeiderforbund. Han var formann i denne organisasjonen i 1901 - 1902, til den ble innlemmet i Norsk Arbeidsmandsforbund. I 1903 ble han formann i Arbeidsmandsforbundet.
I hans første formannstid vokste forbundet kraftig, fra 4000 medlemmer i 1903 til 20 000 i 1907. Dette året ledet Hansen forbundet ved den omfattende konflikten i treforedlingsindustrien, der 6000-7000 arbeidere deltok. Han trakk seg fra formannsvervet i 1918, da Fagopposisjonen fikk flertall for sitt syn. Han fortsatte imidlertid aktiviteten i forbundet, og ble sekretær i næringsmiddelindustrigruppen.
Da Norsk Nærings- og Nytelsesmiddelarbeiderforbund i 1923 ble skilt ut som eget forbund ble Hansen formann. Dette vervet akslet han fram til sin død i 1931.
Apatobatus
Apatobatus er en slekt av biller som tilhører familien trebukker (Cerambycidae).
Utseende
En middelsstor, ganske bred, matt brunlig trebukk. Antennene er ganske tynne. Pronotum er avrundet sekskantet, mye smalere enn de jevnbrede dekkvingene, hver av dem har to runde knøler. Beina er noe korte, nokså slanke.
Utbredelse
Arten lever i Malaysia, i alle fall i Sabah.
Sylte
Sylte kan referere til:
O (album)
O er navnet på Damien Rice sitt første album. Det kom ut 1. februar 2002 i Irland og møtte gode anmeldelser hos kritikerne. Albumet har to skjulte spor, «Prague» og «Silent Night», som blir avspilt en liten pause etter albumets siste spor, «Eskimo».
Adams County (Illinois)
Adams County er et fylke i den amerikanske delstaten Illinois.
Fylket har et totalt areal på 2,257 km² hvorav 38 km² er vann. Fylket hadde 67,103 innbygger ved folketellingen i 2010. Fylkesete er i Quincy som også er største by i fylket. Høyden over havet for Adams County er beregnet til 226 meter.
Historie
Adams County ble dannet i 1825 av landområde fra Pike County. Det har fått sitt navn etter USAs sjette president: John Quincy Adams.
Hsieh Yu-chieh
Hsieh Yu-chieh (født 23. juli 1993) er en taiwansk tennisspiller.
Hun representerte Kinesisk Taipei under Sommer-OL 2020 i Tokyo, hvor hun ble utslått i første runde i dobbel.
Lyon Playfair
Lyon Playfair (født 21. mai 1818 i Bengal, død 29. mai 1898 i London) var en britisk vitenskapsmann og politiker.
Playfair studerte kjemi i London og Giessen, og fikk blant annet et professorat i Edinburgh i tidsrommet 1858-59. Playfair deltok under verdensutstillingene i London i 1851 og 1862 og i Paris i 1878 som formann i flere komitéer som hadde som oppgave å undersøke viktige tekniske og administrative spørsmål.
I perioden 1868-92 var Playfair med sitt uttalte liberale standpunkt medlem av underhuset, hvor han i perioden 1880-83 fungerte som talsmann (chairman of committees).
I perioden 1873-74 var han sjef for postverket i William Gladstones regjering og ble i 1873 medlem av Privy Council. I 1886 satt Playfair som undervisningsminister i Gladstones tredje regjering.
Playfair ble i 1892 opphøyd til baron (Baron Playfair av St. Andrews) og ble samme år utnevnt til kammerherre (lord-in-waiting) hos dronning Victoria.
Playfair var også en sterk forkjemper for Playfair-chifferet som har fått hans navn, selv om det først ble beskrevet av Charles Wheatstone.
Kupino
Kupino (russisk: Купино) er en by i Novosibirsk oblast i Russland. Den ligger rundt 580 km vest for Novosibirsk. Innbyggertall: 16 500 (2005 est.), 16 878 (folketelling 2002).
The Hunchback
The Hunchback er en amerikansk stumfilm fra 1914, regissert av W. Christy Cabanne.
Nevis
Nevis er en øy i Karibia, del av Saint Kitts og Nevis. Nevis er 93 km² stor, og har omkring 10 000 innbyggere. Øyen produserer sukker, men turisme er en stadig økende inntektskilde.
Kupino
Kupino ble grunnlagt i 1886 og fikk innvilget bystatus i 1944.
Nevis
Nevis ble oppdaget av Colombus i 1493, og ble gitt navnet «Nuestra Senora de Las Nieves», på grunn av fjellene som var dekket av skyer. Etterhvert kom øyen under England, og er blant annet kjent for at Alexander Hamilton ble født der.
The Hunchback
Handling
En pukkelrygget mann forsøker å tjene penger, men på grunn av misdannelsen hans er det ingen som bryr seg om ham. Selv om han er veldig glad i barn, flykter barna når han nærmer seg. En dag setter han seg på et godsvogn, og blir fraktet til en gruve-by. Der blir han etter hvert venner med en gruvearbeider, og den lille jenta hans. Men en ulykke gjør den lille jenta uten en far, og pukkelryggen forsøker deretter å ta seg av det lille barnet. Ettersom årene går, blir krøplingen forelsket i den unge kvinnen.
Smeby holdeplass
Smeby holdeplass åpnet som en av fem holdeplasser på Skreiabanen den 20. juni 1929. Her var det behovsstopp til persontrafikken på banen ble nedlagt den 15. september 1963. Skreiabanen som sådan ble formelt nedlagt 1. februar 1988.
Deklan Wynne
Deklan Terrence Wynne (født 20. mars 1995) er en sørafrikanskfødt newzealandsk fotballspiller som spiller for den amerikanske klubben Colorado Rapids.
Landslaget
Han ble tatt ut i s tropp til FIFA Confederations Cup 2017 i Russland.
Shan Hai Jing
Shan Hai Jing (tradisjonell kinesisk: 山海經; forenklet kinesisk: 山海经; bokstavelig «Samling av fjell og sjøer») er en kinesisk klassisk tekst som er minst 2000 år gammel. Den er hovedsakelig en fabel som består av geografisk og kulturell redegjørelse av tiden før Qin-dynastiet, foruten også å bestå av en samling mytologier. Boken er på omtrent 31 000 ord, delt i 18 seksjoner og beskriver over 550 fjell og rundt 300 kanaler.
Forfatterskapet
Bokens egentlige forfatter og den nøyaktige tid den ble skrevet er ennå ikke fastslått. Det var i begynnelsen antatt at mytiske figurer som Yu den store eller Boyi skrev boken. Imidlertid er det nå enighet blant moderne kinesiske forskere at denne boken ikke ble skrevet på en bestemt tid av en enkelt forfatter, men heller av flere forfattere fra De stridende staters tid og til begynnelsen av Han-dynastiet.
Den første kjente redaktøren var muligens Liu Xiang fra vestlige Hen og som samlet flere verker av Konfucianisme|konfuciske klassikere. Senere Guo Pu, en forsker fra vestlige Jin som gjorde flere kommentarer til det, foruten en del andre endringer.
Oversyn
Boken er ikke en fortelling, slik at «handlingen» består av detaljerte beskrivelser av steder i retning mot Fjellene, Regionene bortenfor sjøene, Regionene innenfor sjøene, og Villmarken. Beskrivelsene er vanligvis legemidler, dyr og geografiske kjennetegn. Mange beskrivelser er svært verdslige, og et likt nummer er fantasifullt eller merkelig. Hvert kapittel følger grovt sett den samme regelen, og hele boken er ekstremt repeterende på dette viset.
Den inneholder samtidig en rekke korte beskrivelser av myter, og de fleste strekker sjelden utover et avsnitt. Den mest berømte kinesiske oldtidsmyten fra denne boken er om antikke kinesiske figurer som Store Yu som tilbrakte år på å kontrollere en oversvømmelse. Redegjørelsen av ham er i siste kapittel, kapittel 18 i andre til siste avsnitt (grovt sett 40). Denne redegjørelsen er meget mer fantasifull enn beskrivelsen av ham i Shujing (Historieklassikeren). I Anne Birrells engelske oversettelse er Nüwa ikke tilstede i fortellingen om oversvømmelsen, men en annen redegjørelse av henne er svært kortvarig berørt i kapittel 16.
Evaluering
Generelt er boken betraktet som en mytologisk klassiker. Tidligere kinesiske forskere refererte til den som en dyrefabelbok (bestiarium), men tilsynelatende kun antatt at det var treffende. I forskningen som undersøker kontakt over Stillehavet fra tiden før Columbus har en forfatter, Henriette Mertz (1972), foreslått at Shan Hai Jing nedtegner kinesiske reiser i oldtiden til Amerika, og knytter mytiske Fusang til Mexico.
Daniele Danesin
Daniele Danesin (født 7. desember 1985) er en italiensk roer som spesialiserer seg i firer, lettvekt. Under Sommer-OL 2012 i London representerte han landet sitt, der han ble nummer 12.
Trollvasselva
Trollvasselva er ei elv i Tromsø kommune i Troms og Finnmark. Den er ei sideelv til Oldervikelva og er 10,7 km lang, med et nedbørfelt på 22,45 km². Middelvannføringen ved munningen er 1,53 m³/s.